Manden er varetægtsfængslet i knap fire uger.

Fredag den 11. februar mødte Nordjyllands Politi talstærkt op ved banegården i Aalborg, efter to unge mænd var blevet overfaldet og den ene stukket af en kniv i ryggen. - Der er tale om to mænd fra Hjørring på 15 og 17 år, der omkring klokken 21.30 blev udsat for gaderøveri på banegården. De bliver krævet penge og den ene mand bliver udsat for grov vold, hvor han får et knivstik i ryggen, som han skulle behandles for på Aalborg Sygehus, fortæller vagtchef Lau Larsen, der også fortæller, at manden er udenfor livsfare, fortalte vagtchefen Lau Larsen til TV2 Nord. Lørdag var to personer anholdt i sagen, mens politiet efterlyste endnu en gerningsmand - en 20-årig mand. Han meldte dog sig selv til politiet mandag , og blev derfor stillet for et grundlovsforhør tirsdag formiddag. Her blev den 20-årig foreløbigt varetægtsfængslet frem til den 10. marts. Det bekræfter anklager fra Nordjyllands Politi Linda Vestergaard. -  Han protesteret ikke mod varetægtsfængslingen, fortæller hun. Han er ligeledes sigtet for røveri og grov vold i forening med andre, ligesom den 16-årig, der blev varetægtsfængslet lørdag. Endnu en gerningsmand efterlyses I forbindelse med offentliggørelsen af, at den 20-årig mand havde meldt sig selv, efterlyste politiet dog endnu en gerningsmand i sagen, som på nuværende tidspunkt ikke er fundet. - Vores efterforskning har klarlagt at den 16-årige, der blev anholdt allerede fredag aften og fortsat er i politiets varetægt, samt den 20-årige, var i følgeskab med endnu en person på gerningsstedet. Hans rolle i sagen ønsker vi afklaret hurtigst muligt, og vi opfordrer ham derfor til at rette henvendelse til Nordjyllands Politi, understreger politikommisær Kenneth Rodam. Hvis man som borger har oplysninger i sagen, så bedes man rette henvendelse til Nordjyllands Politi på telefon 114.